Vertel ŉ grap en wen ŉ vakansie na Mauritius!Grappe is so eie aan Afrikaans soos koeksisters, biltong en pannekoek. En veral in ŉ tyd waarin peste en pestilensies ons almal pê het, is ons Afrikaanssprekendes mos bekend daarvoor dat ons vinnig-vinnig ŉ gepaste (en soms onvanpaste) grappie uitdink om mekaar beter te laat voel. So haal jou beste grap uit en laat jou mede-Maroela-lesers skater tot hulle lê. Lag is immers die beste medisyne! Ter viering van Maroela Media se tiende verjaardag in 2021 is ons op soek na die Grootste Afrikaanse Grap van Alle Tye. Boonop staan jy die kans om een van twee vakansies na Mauritius te wen met die komplimente van World Leisure Holidays*! Maroela Media se lesers het in 2012 vir Paul Kruger aangewys as die Grootste Afrikaner van Alle Tye, en daarna, in 2013, die liedjie “Kinders van die Wind” (Koos du Plessis) as die Grootste Afrikaanse Liedjie van Alle Tye. Nou is dit jou beurt om ons te help om die Grootste -tradisie voort te sit, en ons te help om die Grootste Afrikaanse Grap van Alle Tye te vind. Dis ŉ ernstige saak dié. Besoek grootstegrap.co.za en stuur vir ons jou snaaksste [skoon] grap voor 26 September. Dit hoef nie jou eie grap te wees nie, want wie sal dan nou tog weet wie eerste met dié grappie vorendag gekom het?! As die grap Afrikaans, (skoon) en snaaks is, dan kom hy in aanmerking om as die grootste grap aangewys te word! Enige grap – van Jan van der Merwe- en klop-klop-grappe tot skoolgrappies, grappies met ŉ woordspeling en storiegrappe kan ingeskryf word. Jy kan ŉ maksimum van drie grappe inskryf. Dié grappe gaan dan deur ŉ paneel beoordeel word sodat ons die top-50 grappe kan saamstel waarvoor jy kan stem. Die top-10 grappe word dan aangewys, en jy sal nog ŉ keer vir jou gunsteling kan stem voor die wengrap aangewys word. Grappe in beide rondes sal ook deur die beoordelaars – almal gedugte grapvertellers – beoordeel word. skryf in Onthou: Jy wen nie omdat dit jou grap is of omdat jy die beste grapverteller is nie, maar omdat jy die wengrap ingeskryf het. Eerste prys: ŉ Vakansie vir twee na Mauritius ter waarde van R70 000 As jy eerste die wengrap ingeskryf het, wen jy ŉ vakansie na Mauritius* met die komplimente van World Leisure Holidays ter waarde van ongeveer R70 000 – afhangende van die seisoen. Dit sluit in: Sewe nagte vir twee persone wat ŉ kamer deel, by die vyfster- Sugar Beach Resort, insluitend die volgende: Let op: Die prys is geldig tot 31 Desember 2022. Uitgesluit: Tweede prys: ŉ Vakansie vir twee na Mauritius ter waarde van R50 000 As jy aan die stemmery vir die top-50 of top-10 deelneem en jou naam word uiteindelik lukraak getrek, wen jy ŉ vakansie na Mauritius* met die komplimente van World Leisure Holidays ter waarde van ongeveer R50 000 – afhangende van die seisoen. Dit sluit in: Vyf nagte vir twee persone wat ŉ kamer deel, by die vyfster- Longbeach Resort, insluitend die volgende: Let op: Die prys is geldig tot 31 Desember 2022. Uitgesluit: Nou toe – moenie op jou laat wag nie, skryf nou in by grootstegrap.co.za! Ons gaan tog te lekker lag. *Bepalings en voorwaardes geld.